# Varazdat Haroian

Varazdat Haroian (armeni: Վարազդատ Հարոյան; Erevan, 24 d'agost de 1992) és un futbolista armeni que juga de defensa al club xipriota Anorthosis Famagusta. És internacional i capità de la selecció de futbol d'Armènia.

## Trajectòria

Va començar la seva carrera esportiva al desaparegut Patani FC, amb el qual va debutar el 2008, però va deixar aquest equip el 2009 per fitxar pel FC Pyunik Erevan.
Al Pyunik hi va jugar fins a 2016, i va guanyar nombrosos títols amb el conjunt armeni.
El 2016 va fitxar pel Tractor Sazi FC iranià, club que va haver d'abandonar pocs dies després pel fet de ser armeni, a causa del conflicte amb l'Azerbaidjan. Finalment va acabar fitxant pel Padideh.

### Rússia

El 2017 va deixar l'Iran per fitxar per l'FK Ural Iekaterinburg de la Lliga Premier de Rússia.
El setembre del 2020 va abandonar el club, posposant el seu fitxatge pe l'AE Larissa grec perquè suposadament es va decidir allistar al bàndol armeni per combatre en el conflicte de l'Alt Karabakh de 2020. Posteriorment es va saber que el futbolista no va ser a la guerra i que tot va ser fals.
Finalment, a l'octubre va signar amb l'FC Tambov. Allà hi va estar uns mesos, fins que al febrer de 2021 va marxar al FC Astana.

### Cadis CF

El 27 de maig de 2021 es va fer oficial el seu fitxatge pel Cadis CF de la Primera Divisió d'Espanya, convertint-se d'aquesta manera en la primera incorporació del conjunt gadità per a la temporada 2021-22, amb un contracte per dos anys, i l'Astana va confirmar la seva sortida el 24 de juny de 2021. Va debutar a La Liga amb el Cadis CF, començant en un empat 1–1 contra el Llevant UE el 14 d'agost de 2021. El Cadis i Haroian van acabar el seu contracte el 4 de juliol de 2022.

### Anorthosis Famagusta

El 12 de juliol de 2022, Haroian va signar amb el club Anorthosis Famagusta de la primera divisió xipriota amb un contracte de dos anys fins al 2024.

## Internacional

És internacional amb la selecció de futbol d'Armènia, amb la qual va debutar el 10 d'agost de 2011, en un partit amistós enfront de la selecció de futbol de Lituània. Va debutar-hi en partit oficial l'11 de juny de 2013 en una victòria per 4–0 contra Dinamarca.

## Referències

* ↑ «FK Ural Iekaterinburg notícies». FC Ural Yekaterinburg, 05-07-2017. Arxivat de l'original el 9 de setembre 2017. [Consulta: 24 setembre 2021].
* ↑ «Вараздат Ароян покидает «Урал»». FC Ural Yekaterinburg, 22-09-2020.
* ↑ «Caparrós se queda sin su capitán porque se va ¡a la guerra!». Estadio Deportivo, 02-10-2020. [Consulta: 2 octubre 2020].
* ↑ «El capitán de la selección armenia aparca el fútbol...¡Para ir a la guerra!». Marca, 02-10-2020. [Consulta: 2 octubre 2020].
* ↑ «Se desmiente que Varazdat Haroyan deje el fútbol para ir a la guerra». Mundo Deportivo, 08-10-2020. [Consulta: 2 abril 2021].
* ↑ «Вараздат Ароян перешел в "Тамбов"!» (en ruso). F. C. Tambov, 06-10-2020. [Consulta: 10 octubre 2020].
* ↑ «Вице-капитан сборной Армении подписал контракт с «Астаной»» (en ruso). F. C. Astana, 15-02-2021. [Consulta: 15 febrer 2021].
* ↑ «Varazdat Haroyan, primer fichaje 21-22». Cadis CF, 27-05-2021. [Consulta: 27 maig 2021].
* ↑ «El armenio Haroyan, primer fichaje del Cádiz». estadiodeportivo.com, 27-05-2021. [Consulta: 31 maig 2021].
* ↑ «Вараздат Ароян покинул "Астану"» (en russian). FC Astana, 24-06-2021. [Consulta: 25 juny 2021].
* ↑ «Haroyan and Cádiz reach agreement for contract termination». Cadis CF, 04-07-2022. [Consulta: 11 juliol 2022].
* ↑ «Έναρξη συνεργασίας με Varazdad Haroyan», 12-07-2022.

## Enllaços externs

* Varazdat Haroian a National-Football-Teams.com (anglès)
* Fitxa a ffa.am
* Varazdat Haroian a FootballDatabase.eu
* Varazdat Haroian, Fitxa a Soccerway